《横途归路》
宋代·钱时

山花荣，山禽鸣，
绿杨碧涧声泠泠。此时山翁寻故人，
笋舆伊轧兮度密穿青，且行且止兮草软沙平。
溪云山雨相送迎，冲口而出我诗成。

作者简介：严州淳安人，字子是，号融堂。绝意科举，究明理学。江东提刑袁甫建象山书院，招主讲席。理宗嘉熙二年以荐授秘阁校勘，召为史馆检阅，求去，授江东帅属归。有《周易释传》、《学诗管见》、《融堂书解》、《四书管见》、《两汉笔记》等。